# Projekta nosaukums

# Siltumnīcefekta gāzu emisiju samazināšana un pētījumu veikšana, iegādājoties vienu jaunu, rūpnieciski ražotu M1 klases elektromobili Liepājas Universitātes vajadzībām

**Īstenošanas laiks:** 2014. gada 30. jūnijs – 2014. gada 31. decembris

**Projekta mērķi**

Veicināt siltumnīcefekta gāzu emisiju samazināšanu, izmantojot transportlīdzekļus, kas pēc savas konstrukcijas kā vienīgo mehānisko dzinējspēku izmanto enerģiju no transportlīdzeklī glabātās elektroenerģijas un kuru siltumnīcefekta gāzu emisijas ir 0 g/km (elektromobili).

**Plānotās aktivitātes**

Viena jauna, rūpnieciski ražota M1 klases elektromobiļa iegāde, kura nobraukums starp pilnas uzlādes reizēm ir vismaz 100 km, bet maksimālais ātrums – vismaz 90 km/h. Elektromobilis tiks izmantots pasažieru pārvadājumiem Liepājas Universitātes vajadzībām. Tiks veikti pētījumi par elektromobiļu ekspluatāciju Latvijas apstākļos, lai izstrādātu optimālāko risinājumu elektromobiļu lietošanai.

**Paredzamie rezultāti**

Projekta īstenošana veicinās siltumnīcefekta gāzu emisiju samazināšanu, kas ir nozīmīgi tādai blīvi apdzīvotai vietai kā Liepāja. Iegādātā elektomobiļa plānotais nobraukums viena gada laikā būs 24000 km.

**Projekta finansējums**

Kopējais projekta finansējums 25296,00 EUR; no tiem 18500,00 EUR Klimata pārmaiņu finanšu instrumenta līdzekļi, 6796,00 EUR Liepājas Universitātes līdzfinansējums.